
Sfinții Timotei şi Mavra au trăit în ţinutul Tebaidei din Egipt, într-un cătun pe 
nume Petapion (sau Panapion). Timotei se deosebea prin marea sa cucernicie şi 
prin măiestria sa „în scrierile sfinte” - adică iscusinţa de a citi (citirea fiind numită 
„cunoaştere a scrierilor sfinte”, deoarece oamenii învățau să citească folosind 
Scriptura sau scrieri religioase). 


De multe ori în timpul nopții, după terminarea treburilor zilnice, vecinii şi 
sătenii mai evlavioşi se adunau laolaltă şi obișnuiau să-i ceară să le citească din 
cărţile sfinte ale Scripturii pe care le avea, astfel ca sufletele lor însetate să-şi 
potolească setea şi să se bucure de auzirea cuvântului lui Dumnezeu. (În acei 
primi ani ai creştinătăţii era un lucru foarte deosebit ca să aibă cineva dintr-un 
cătun o copie a Sfintei Scripturi.) 


Văzându-i osârdia, episcopul 'Tebaidei l-a rânduit citeţ şi toţi sătenii nădăjduiau să- 
| aibă drept părinte duhovnicesc într-o zi - fie ca preot, ori poate chiar ca episcop. 
Mavra era şi ea binecunoscută în sat pentru evlavia ei, deci când ea şi Timotei S- 
au căsătorit, toţi s-au bucurat de armonioasa legătură a celor doi tineri. Erau 
încredinţaţi că fericita căsătorie va aduce mult bine satului lor şi Bisericii lui 
Hristos. Aceasta a şi fost să fie, dar într-un chip neaşteptat. 


Văzând cum întreg satul se bucură pentru ei şi cât erau de iubiţi, unii dintre săteni 
au început să pizmuiască fericita pereche. Pizmuirea i-a dus curând la uneltiri 
drăceşti împotriva lui Timotei şi a Mavrei. Știind că Arrian, cârmuitorul ținutului, 
era un înfocat idolatru, ce nu ar fi lăsat vreun creştin pe care l-ar fi aflat să-i scape 
viu din mâini (fără numai dacă acela ar fi trădat pe Hristos şi ar fi jertfit idolilor), 
acei săteni au hotărât să-i pârască pe cei doi dregătorului la numai douăzeci de zile 
de la nunta lor. 


Îndată Arrian a cerut ca Timotei să se înfăţişeze înaintea lui. 1 se spusese că 
Timotei era citeţ în Biserică, învățând Cuvântul lui Dumnezeu din cărțile sfinte pe 
care le avea în casă, trăgând astfel pe mulţi idolatri la credinţa creştinească. Mai 
întâi Arrian a cerut ca Timotei să-i aducă toate cărțile sfinte. 





Dar Timotei, cunoscând că Arrian dorea să nimicească 


prețioasele cărţi, a răs- 
puns gări 4 Pa SRR 
































Răspunsul acesta l-a aţâţat pe Arrian, care a poruncit să se înroşească în foc fiarele 
care să fie băgate în urechile sfântului. Şi pe când ceilalți se cutremurau de 
drăceasca poruncă, Timotei a rămas neclintit. Arrian a grăit către Timotei: „Nu 
vezi uneltele de chinuire gătite ţie?” Dar Timotei i-a răspuns: 

Astfel, chiar şi după această chinuire sălbatică, care 
l-a făcut să-şi piardă lumina ochilor trupeşti, ochii inimii sale au rămas luminaţi. 





Arrian a închipuit încă mai multe chinuri, turbând şi mai tare când n-a putut în nici 
un fel să-l biruie pe Timotei. De faptul, unele chinuri nici nu l-au atins — lăsându-i 
trupul şi credinţa nevătămate. Sfântul primi toate chinurile fără a-şi pierde curajul 
şi fără a cârti. 


Când turbatul dregător şi-a dat seama că nu-l poate nicicum schimba pe Timotei 
prin chinuire, i-a venit gând s-o cheme pe Mavra, soția lui Timotei, nădăjduind ca 
ea, cu sfaturile ei de tânără şi chipeşă nevastă, să-l facă să primească a se lepăda de 
Hristos şi a jertfi idolilor. La început tiranul s-a prefăcut a fi bun cu ea şi 1-a spus 
de planul său ca ea să-l îndemne pe Timotei să se lepede de credinţa lui. EI i-a 
spus: „O, Mavra, am auzit că nici douăzeci de zile nu au trecut de când te-ai 
măritat cu soţul tău, acel nefericit Timotei. Este ruşinos ca credinţa lui să stea în 
calea desfătării voastre cu o minunată viaţă împreună. Deci, du-te aşa cum eşti 
împodobită şi sunt încredințat că tu vei avea puterea să-l îndupleci să mi se 

supună, astfel ca să nu-ţi pierzi soţul înainte de a fi gustat desfătările căsniciei ”. 


Mavra a primit degrabă să meargă să stea de vorbă cu iubitul ei soţ. Dar nu avea 
de gând să-l îndemne să-şi schimbe credinţa. Ci mai curând mergea să-l întă- 
rească în mucenicia Sa şi Să se întărească şi ea cu cuvintele lui, căci se aştepta ca 
şi ea să sufere pentru Hristos, de nu se supunea lui Arrian. 


După ce l-a văzut pe Timotei, cu îndrăznire a spus dregătorului că şi ea era creştină 
şi gata să sufere mucenicia pentru adevărata credinţă. 





Cuvintele Mavrei, ce şi-a mărturisit cu atâta vitejie credinţa înaintea dregătorului, 
l-au aţâţat şi mai mult pe acesta, căci i-a zădărnicit cu totul planul de a-l face pe 
Timotei să se încline. EI începu să închipuie chinuri încă mai sălbatice şi drăceşti 
pentru ea, spre a încerca s-o silească să se lepede de credinţă. I-au smuls părul şi i- 
au tăiat toate degetele. Dar pe când o munceau, ea se ruga lui Dumnezeu să-l ierte 
pe chinuitorul ei. Şi ea a rămas de multe ori neatinsă de acele chinuri, ce n-au putut 























defel s-o facă a slăbi cu duhul . Dogoarea dragostei sale pentru Hristos făcea ca 
durerea chinurilor să-i pară foarte slabă. 


Când nici unul dintre acele chinuri nu au izbutit să slăbească hotărârea Mavrei de 
a rămâne neclintită întru Hristos, turbatul tiran a răspuns la fel ca gloata din 
vechime când au cerut ca Hristos să se răstignească. EI a poruncit ca Timotei şi 
Mavra, fericita însoţire de douăzeci de zile, să fie răstigniţi unul în faţa celuilalt pe 
lemn. 


Deci citețul Timotei şi strălucita lui soție Mavra mulţumiră lui Dumnezeu că i-a 
întărit în muncile cele înfricoşate. Spânzuraţi pe cruce, ei au trăit încă nouă zile. 
Sprijiniţi în chip minunat de către Domnul, se îndemnau şi se mângăiau unul pe 
celălalt şi astfel nu au ajuns nicicum Să-şi piardă curajul ori să slăbească cu 
duhul, în ciuda tuturor durerilor îndurate. 


Una din Vieţi adaugă: 






In a zecea zi ei şi-au dat sufletele Domnului, plecând în marea călătorie veşnică 
împreună, un suflet în două trupuri. 


Pe insula Zakinthos din Marea Egee se află o biserică afierosită Sfinţilor 
Timotei şi Mavra, mucenicii proaspăt căsătoriţi, unde S-au săvârşit multe 
tămăduiri minunate. 




















(Din „Căsătoria , cale spre sfinţenie”, Ed. Sophia 2001) 








